Úrad vlády  SR	Na rokovanie vlády SR
Sekcia hospodárskej politiky	dňa  18.9.2002
	k číslu: 6432/2002
		k bodu: 26

S t a n o v i s k o

k Návrhu na zrušenie úlohy číslo 1 na mesiac august Plánu práce vlády SR
na rok 2002
___________________________________________________________________

	I.

Materiál predkladá minister financií SR ako iniciatívny. Obsahuje návrh uznesenia, predkladaciu správu, návrh komuniké. 

Navrhuje sa zrušiť úlohu z Plánu práce vlády na rok 2002 „Analýza možností zapojenia územných samospráv do systému štátnej pokladnice“, splatnú v auguste t.r.. 

		II.

Vzhľadom na charakter návrhu sa pripomienkové konanie neuskutočnilo.  

		III. 

Uvádzanými dôvodmi na zrušenie predmetnej úlohy sú značný časový posun realizácie projektu štátnej pokladnice (vyplývajúci z dlhého legislatívneho procesu schvaľovania zákona a doposiaľ neukončeného verejného obstarávania informačného systému štátnej pokladnice) a zložitosť prebiehajúceho procesu decentralizácie verejnej správy. 

Podľa nášho názoru z vecného hľadiska je úloha i naďalej opodstatnená. Problémom je však stanovenie jednoznačných priorít a jasného vecného a časového harmonogramu prác pri zavádzaní systému štátnej pokladnice do prostredia územných samospráv. Preto odporúčame vláde uvážiť možnosť úlohu nerušiť, ale len primerane posunúť termín jej plnenia. 

Bratislava  12.9. 2002